6.

Prilog VII. mijenja se kako slijedi: (a) naslov se zamjenjuje sljedećim: „Alternativni zahtjevi za ispitivanje vozila za koja su provedena ispitivanja istovrijedna ispitivanjima tipa I., tipa II. ili tipa III.” (b) odjeljci 1. i 2. zamjenjuju se sljedećim: „1. Definicije Za potrebe ovog Priloga: 1.1. ‚predmetno vučeno vozilo’ znači vučeno vozilo koje je reprezentativno za tip vučenog vozila za koje se traži homologacija; 1.2. ‚jednak’ znači dijelovi koji imaju jednake geometrijske i mehaničke značajke te materijali od kojih su izrađeni sastavni dijelovi vozila; 1.3. ‚referentna osovina’ znači osovina za koju postoji izvješće o ispitivanju; 1.4. ‚referentna kočnica’ znači kočnica za koju postoji izvješće o ispitivanju; 1.5. ‚nazivna ispitna masa’ znači masa diska ili bubnja koju proizvođač određuje za disk odnosno bubanj i s kojom tehnička služba provodi odgovarajuće ispitivanje; 1.6. ‚stvarna ispitna masa’ znači masa koju tehnička služba izmjeri prije ispitivanja; 1.7. ‚prag ulaznog kočnog momenta’ znači ulazni moment potreban da se proizvede mjerljivi kočni moment; 1.8. ‚deklarirani prag ulaznog kočnog momenta’ znači prag ulaznog kočnog momenta kojega je naveo proizvođač i koji je za tu kočnicu reprezentativan; 1.9. ‚deklarirani vanjski promjer’ znači vanjski promjer diska koji deklarira proizvođač i reprezentativan je za disk; 1.10. ‚nazivni vanjski promjer’ znači vanjski promjer koji proizvođač navede za disk na kojem tehnička služba provodi odgovarajuće ispitivanje; 1.11. ‚stvarni vanjski promjer’ znači vanjski promjer diska koji tehnička služba izmjeri prije ispitivanja; 1.12. ‚efektivna duljina bregastog vratila’ znači udaljenost od središnje crte brijega u obliku slova S do središnje crte upravljačke poluge; 1.13. ‚faktor kočnice’ znači omjer koji pokazuje koliko kočnica pojačava ulazni moment u odnosu na izlazni; 2. Opći zahtjevi Ispitivanja tipa I. i/ili tipa II. ili tipa III. iz Priloga II. nije potrebno provoditi na vozilu i njegovim sustavima za koje je zatražena homologacija u sljedećim slučajevima: 2.1. predmetno je vozilo traktor ili vučeno vozilo koje je, s obzirom na gume, apsorbiranu kočnu energiju po osovini i način ugradnje guma i sklopa kočnica, jednako u pogledu kočenja traktoru ili vučenom vozilu koje: 2.1.1. je prošlo ispitivanje tipa I. i/ili tipa II. ili tipa III.; i 2.1.2. bilo je homologirano, s obzirom na potrošenu energiju za kočenje, za masu po osovini koja nije manja od one na predmetnom vozilu; 2.2. predmetno je vozilo traktor ili vučeno vozilo čije su osovina ili osovine, s obzirom na gume, apsorbiranu kočnu energiju po osovini i način ugradnje guma i sklopa kočnica, jednaka u pogledu kočenja osovinom ili osovinama koje su pojedinačno prošle ispitivanje tipa I. i/ili tipa II. ili tipa III. za masu po osovini koja nije manja od mase predmetnog vozila, pod uvjetom da apsorbirana kočna energija po osovini nije veća od apsorbirane kočne energije po osovini u referentnom ispitivanju ili ispitivanjima provedenima na pojedinačnoj osovini; 2.3. predmetno je vozilo traktor opremljen kočnim sustavom za kontinuirano kočenje koji nije motorna kočnica, a koji je jednak kočnom sustavu za kontinuirano kočenje koji je već ispitan u sljedećim uvjetima: 2.3.1. u ispitivanju koje se izvodi na nagibu od najmanje 6 % (ispitivanje tipa II.) kočni sustav za kontinuirano kočenje mora sam svojim djelovanjem stabilizirati vozilo čija najveća masa u trenutku ispitivanja nije bila manja od najveće mase vozila za koje je zatražena homologacija; 2.3.2. u tom ispitivanju mora se provjeriti da je brzina vrtnje rotirajućih dijelova kočnog sustava za kontinuirano kočenje takva da moment sile usporenja nije manji od onoga u ispitivanju iz točke 2.3.1. kad vozilo za koje je zatražena homologacija dosegne brzinu na cesti od 30 km/h; 2.4. predmetno je vozilo vučeno vozilo opremljeno pneumatskim kočnicama s brijegom u obliku slova S ili pneumatskim disk kočnicama koje ispunjavaju zahtjeve u pogledu provjere iz Dodatka 1. koji se odnose na kontrolu značajki u usporedbi sa značajkama navedenima u izvješću o ispitivanju referentne osovine, kako su prikazana u izvješću o ispitivanju. Nakon dostavljanja jednakovrijednih podataka mogu biti homologirani i drugi tipovi kočnica osim pneumatskih kočnica s brijegom u obliku slova S ili pneumatskih disk kočnica.” (c) odjeljak 4. zamjenjuje se sljedećim: „4. Certifikat o homologaciji Kada se primjenjuju prethodno navedeni zahtjevi, certifikat o homologaciji mora uključivati sljedeće podatke: 4.1. u slučaju iz točke 2.1. ovog Priloga mora biti naveden homologacijski broj vozila na kojem je provedeno referentno ispitivanje tipa I. i/ili tipa II. ili tipa III.; 4.2. u slučajevima iz točke 2.2. ovog Priloga ispunjava se tablica I. iz predloška utvrđenog Prilogom V. Provedbenoj uredbi (EU) br. 2015/504; 4.3. u slučajevima iz točke 2.3. ovog Priloga ispunjava se tablica II. iz predloška utvrđenog Prilogom V. Provedbenoj uredbi (EU) br. 2015/504; 4.4. ako je primjenjiva točka 2.4. ovog Priloga, ispunjava se tablica III. iz predloška utvrđenog Prilogom V. Provedbenoj uredbi (EU) br. 2015/504.” (d) Dodatak 1. mijenja se kako slijedi: i. odjeljak 2. zamjenjuje se sljedećim: „2. Simboli koji se upotrebljavaju u ovom Prilogu objašnjeni su u sljedećoj tablici: 2.1. Simboli P = dio mase vozila koju nosi osovina u statičkim uvjetima F = vertikalna reakcija površine ceste na osovinu u statičkim uvjetima = P·g FR = ukupna vertikalna statička reakcija površine ceste na sve kotače vučenog vozila. Fe = ispitno opterećenje osovine Pe = Fe / g g = ubrzanje zbog sile teže: g = 9,81 m/s2 C = ulazni kočni moment C0 = prag ulaznog kočnog momenta. Taj se moment može odrediti ekstrapolacijom mjerenja unutar raspona koji ne prelazi 15 posto stupnja kočenja ili drugim ekvivalentnim metodama C0,dec = deklarirani prag ulaznog kočnog momenta Cmax = najveći ulazni kočni moment R = dinamički polumjer kotrljanja gume. Kao alternativa za vozila kategorija Ra i Sa, umjesto dinamičkog polumjera kotrljanja gume može se upotrijebiti statički opterećeni polumjer kako ga je specificirao proizvođač gume T = kočna sila u točki dodira gume i ceste TR = ukupna kočna sila u točki dodira gume i ceste vučenog vozila M = kočni moment = T.R z = stupanj kočenja = T/F ili M/(R·F) s = hod klipa kočnog cilindra (radni hod plus prazni hod) sp = radni hod klipa (hod pri kojem je izlazni potisak 90 % prosječnog potiska ThA) ThA = prosječni potisak (prosječni potisak određuje se tako da se uključe vrijednosti između jedne trećine i dviju trećina ukupnog (punog) hoda smax) l = duljina poluge r = unutarnji polumjer kočnih bubnjeva ili radni polumjer kočnih diskova p = tlak u kočnom cilindru Napomena: Simboli s indeksom ‚e’ odnose se na parametre povezane s referentnim ispitivanjem kočnice te se prema potrebi mogu dodati ostalim simbolima.” ii. točka 3.1.2. zamjenjuje se sljedećim: „3.1.2. Rezultati ispitivanja na skupini osovina mogu se upotrijebiti u skladu s točkom 2.1. ovog Priloga ako svaka osovina doprinese jednakom količinom kočne energije tijekom ispitivanja (otpora) vuče priključnog vozila i ispitivanja vrućih kočnica.” iii. točka 3.7. zamjenjuje se sljedećim: „3.7. Identifikacija 3.7.1. Na osovini su na vidljivom mjestu, čitljivo i neizbrisivo bilo kojim redoslijedom označeni i grupirani barem sljedeći identifikacijski podaci: 3.7.1.1. proizvođač i/ili marka osovine; 3.7.1.2. identifikacijska oznaka osovine; 3.7.1.3. identifikacijska oznaka kočnice; 3.7.1.4. identifikacijska oznaka Fe; 3.7.1.5. osnovni dio broja izvješća o ispitivanju; 3.7.1.6. Primjer identifikacijskih oznaka: proizvođač osovine i/ili marka ABC ID1-XXXXXX ID2-YYYYYY ID3-11111 ID4-ZZZZZZZ 3.7.2. Na neintegriranoj napravi za automatsko podešavanje kočnih obloga na vidljivom mjestu čitljivo i neizbrisivo označeni i grupirani barem sljedeći identifikacijski podaci: 3.7.2.1. proizvođač i marka ili jedno od toga, što je primjenjivo 3.7.2.2. Tip 3.7.2.3. Izvedba 3.7.3. Marka i tip svake kočne obloge ili kočne pločice moraju biti vidljivi nakon ugradnje obloge ili pločice na papuču ili noseću ploču kočnice tako da su čitljivi i neizbrisivi. 3.7.4. Identifikacijske oznake 3.7.4.1. Identifikacijska oznaka osovine Identifikacijskom oznakom osovina se kategorizira s obzirom na njezinu kočnu silu / momentnu sposobnost kako ih navede proizvođač. Identifikacijska oznaka osovine mora biti alfanumerički niz od četiri znaka ‚ID1-’ za kojim slijedi najviše 20 znakova. 3.7.4.2. Identifikacijska oznaka kočnice Identifikacijska oznaka kočnice mora biti alfanumerički niz od četiri znaka ‚ID2-’ za kojim slijedi najviše 20 znakova. Kočnice s jednakom identifikacijskom oznakom ne razlikuju se prema sljedećim kriterijima: (a) tipu kočnice; (b) osnovnom materijalu za kućište čeljusti, nosač kočnice, kočni disk i kočni bubanj; (c) dimenzijama s indeksom ‚e’ u skladu s izvješćem o ispitivanju; (d) osnovnom načinu kojim se u kočnici razvija kočna sila; (e) ako je riječ o disk-kočnicama, metodi ugradnje tarne ploče: nepokretna ili plivajuća; (f) faktoru kočnice BF; (g) raznim kočnim karakteristikama s obzirom na zahtjeve iz Priloga VII. koje nisu obuhvaćeni točkom 3.7.4.2.1. ovog Dodatka. 3.7.4.2.1. Dopuštene razlike među kočnicama s jednakom identifikacijskom oznakom Jednaka identifikacijska oznaka može podrazumijevati različite kočne karakteristike s obzirom na sljedeće kriterije: (a) povećanje najvećeg deklariranog ulaznog kočnog momenta Cmax; (b) odstupanje deklarirane mase mdec kočnog diska i kočnog bubnja: ±20 posto; (c) način pričvršćenja obloge/pločice na kočnoj papuči / nosećoj ploči; (d) u slučaju disk kočnica, povećanje najvećeg hoda kočnice; (e) efektivnu duljinu bregastog vratila; (f) deklarirani prag momenta C0,dec; (g) ±5 mm od deklariranog vanjskog promjera diska; (h) vrsta hlađenja diska (ventilirani/neventilirani) (i) glavčina (s integriranom glavčinom ili bez nje); (j) disk s integriranim bubnjem – s funkcijom parkirnog kočnog sustava ili bez nje; (k) geometrijski odnos između tarnih površina diska i držača diska; (l) tip kočnih obloga; (m) varijacije materijala (osim promjena u osnovnom materijalu iz točke 3.7.4.2.) za koje proizvođač potvrdi da takva varijacija materijala ne mijenja učinak u odnosu na zahtijevana ispitivanja; (n) noseća ploča i papuče. 3.7.4.3. Identifikacijska oznaka Fe Identifikacijska oznaka Fe označava ispitno opterećenje osovine. To mora biti alfanumerički niz od četiri znaka „ID3-” za kojim slijedi vrijednost Fe u daN, bez oznake jedinice daN. 3.7.4.4. Identifikacijska oznaka izvješća o ispitivanju Identifikacijska oznaka izvješća o ispitivanju mora biti alfanumerički niz od četiri znaka ‚ID4-’ za kojim slijedi osnovni dio broja izvješća o ispitivanju. 3.7.5. Naprava za automatsko podešavanje kočnih obloga (integrirana i neintegrirana) 3.7.5.1. Tipovi naprava za automatsko podešavanje kočnih obloga Naprave za automatsko podešavanje kočnih obloga istog tipa ne razlikuju se s obzirom na sljedeće kriterije: (a) tijelo: osnovni materijal; (b) najveći dopušteni moment kočnog vratila; (c) način podešavanja. 3.7.5.2. Izvedbe naprave za automatsko podešavanje kočnih obloga s obzirom na ponašanje pri podešavanju Naprave za automatsko podešavanje kočnih obloga istog tipa koje utječu na zazor kočnice smatraju se različitim izvedbama.” iv. točka 3.8. zamjenjuje se sljedećim: „3.8. Kriteriji ispitivanja Ako je za osovinu ili kočnicu koja je izmijenjena unutar graničnih vrijednosti navedenih u opisnom dokumentu potrebno novo izvješće o ispitivanju ili proširenje izvješća o ispitivanju, kriteriji navedeni u nastavku upotrebljavaju se za utvrđivanje potrebe za daljnjim ispitivanjem, uzimajući u obzir najnepovoljnije konfiguracije koje su dogovorene s tehničkom službom. Kratice iz sljedeće tablice: CT (cjelokupno ispitivanje) Ispitivanje: 3.5.1.: Dodatno ispitivanje kočnog učinka s hladnim kočnicama 3.5.2.: Ispitivanje slabljenja kočnog učinka (ispitivanje tipa I.) (*2) 3.5.3.: Ispitivanje slabljenja kočnog učinka (ispitivanje tipa III.) (*2) FT (ispitivanje slabljenja kočnog učinka) Ispitivanje: 3.5.1. : Dodatno ispitivanje kočnog učinka s hladnim kočnicama 3.5.2. Ispitivanje slabljenja kočnog učinka (ispitivanje tipa I.) (*2) 3.5.3. Ispitivanje slabljenja kočnog učinka (ispitivanje tipa III.) (*2) Razlike na temelju točke 3.7.4.2.1. Kriteriji ispitivanja (a) Povećanje najvećeg deklariranog ulaznog kočnog momenta Cmax Promjena je dopuštena bez dodatnog ispitivanja. (b) Odstupanje deklarirane mase mdec kočnog diska i kočnog bubnja: ± 20 % CT: ispituje se najlakša varijanta; ako nazivna ispitna masa za novu varijantu odstupa za manje od 5 % od prethodno ispitane varijante s većom nazivnom vrijednošću, može se izostaviti ispitivanje lakše izvedbe. Stvarna ispitna masa ispitnog uzorka može varirati ±5 % od nazivne ispitne mase. (c) Način pričvršćenja obloge/pločice na kočnoj papuči / nosećoj ploči Najnepovoljniji slučaj koji je odredio proizvođač i potvrdila tehnička služba koja provodi ispitivanje. (d) U slučaju disk kočnica, povećanje najvećeg hoda kočnice Promjena je dopuštena bez dodatnog ispitivanja. (e) Stvarna duljina bregastog vratila Najnepovoljnijim se slučajem smatra najniža torzijska krutost bregastog vratila i mora se provjeriti ili: i. FT ili ii. promjena je dopuštena bez dodatnog ispitivanja ako se utjecaj na hod i kočnu silu može dokazati izračunom. U tom slučaju u izvješću o ispitivanju moraju biti navedene sljedeće ekstrapolirane vrijednosti: se, Ce, Te, Te/Fe. (f) Deklarirani prag momenta C0,dec Mora se provjeriti da kočni učinak ostaje unutar područja dijagrama 1. (g) ±5 mm od deklariranog vanjskog promjera diska Za ispitivanje najnepovoljnijeg slučaja uzima se najmanji promjer. Stvarni vanjski promjer ispitnog uzorka može varirati ±1 mm od nazivnog vanjskog promjera koji je naveo proizvođač osovine. (h) Vrsta hlađenja diska (ventilirani/neventilirani) Ispituje se svaki tip. (i) Glavčina (integrirana ili ne) Ispituje se svaki tip. (j) disk s integriranim bubnjem – s funkcijom parkirnog kočnog sustava ili bez nje; Za ovu značajku ispitivanje nije potrebno. (k) Geometrijski odnos između tarnih površina diska i držača diska Za ovu značajku ispitivanje nije potrebno. (l) Tip kočnih obloga Svaki tip kočnih obloga. (m) Varijacije materijala tipa kočnih obloga (osim promjena u osnovnom materijalu iz točke 3.7.4.2.) za koje proizvođač potvrdi da takva varijacija materijala ne mijenja učinak u odnosu na zahtijevana ispitivanja; Za ovaj uvjet ispitivanje nije potrebno. (n) Noseća ploča i papuče Najnepovoljniji ispitni uvjeti (*3): noseća ploča –: najmanja debljina, papuča –: najlakša kočna papuča. 3.8.1. Ako naprava za automatsko podešavanje kočnih obloga odstupa od ispitane naprave u skladu s točkama 3.7.5.1. i 3.7.5.2., potrebno je provesti dodatno ispitivanje u skladu s točkom 3.6.2.”